Απόφαση του Γενικού Δικαστηρίου (έκτο τμήμα) της 10ης Μαΐου 2023 – Bastion Holding κ.λπ. κατά Επιτροπής
(Υπόθεση T‑289/21) (1)
«Κρατικές ενισχύσεις – Μέτρα στήριξης για τις επιχειρήσεις στο πλαίσιο της πανδημίας COVID‑19 στις Κάτω Χώρες – Απόφαση περί μη προβολής αντιρρήσεων – Προσωρινό πλαίσιο για τη λήψη μέτρων κρατικής ενίσχυσης – Υποχρέωση αιτιολόγησης»
1.      Ενισχύσεις χορηγούμενες από τα κράτη – Απαγόρευση – Παρεκκλίσεις – Ενισχύσεις δυνάμενες να χαρακτηρισθούν συμβατές με την εσωτερική αγορά – Ενισχύσεις για την αντιμετώπιση σοβαρής διαταράξεως της οικονομίας κράτους μέλους – Καθεστώς ενισχύσεων με σκοπό τη στήριξη επιχειρήσεων όσον αφορά τις πάγιες δαπάνες τους στο πλαίσιο της πανδημίας της νόσου COVID‑19 – Χρηματοδοτική στήριξη μόνο για τις μικρές και μεσαίες επιχειρήσεις – Εκτίμηση της συμβατότητάς της με την εσωτερική αγορά – Κριτήρια – Σκοπός του καθεστώτος ενισχύσεων – Αναλογικότητα της ενίσχυσης
(Άρθρο 107 § 3, στοιχείο βʹ, ΣΛΕΕ)
(βλ. σκέψεις 35-40, 42-45)
2.      Ενισχύσεις χορηγούμενες από τα κράτη – Απαγόρευση – Παρεκκλίσεις – Ενισχύσεις δυνάμενες να χαρακτηρισθούν συμβατές με την εσωτερική αγορά – Ενισχύσεις για την αντιμετώπιση σοβαρής διαταράξεως της οικονομίας κράτους μέλους – Μέτρο ενίσχυσης που δεν επανορθώνει το σύνολο των ζημιών που προκλήθηκαν από το έκτακτο γεγονός – Επιτρέπεται
(Άρθρο 107 § 3, στοιχείο βʹ, ΣΛΕΕ)
(βλ. σκέψεις 48, 50)
3.      Ενισχύσεις χορηγούμενες από τα κράτη – Απαγόρευση – Παρεκκλίσεις – Ενισχύσεις δυνάμενες να χαρακτηρισθούν συμβατές με την εσωτερική αγορά – Ενισχύσεις για την αντιμετώπιση σοβαρής διαταράξεως της οικονομίας κράτους μέλους – Καθεστώς ενισχύσεων με σκοπό τη στήριξη επιχειρήσεων όσον αφορά τις πάγιες δαπάνες τους στο πλαίσιο της πανδημίας της νόσου COVID‑19 – Χρηματοδοτική στήριξη μόνο για τις μικρές και μεσαίες επιχειρήσεις – Χρηματοδοτική στήριξη συνεπαγόμενη διαφορετική μεταχείριση μεταξύ ορισμένων επιχειρήσεων – Δικαιολόγηση – Παραβίαση της αρχής της ίσης μεταχειρίσεως – Δεν συντρέχει
(Άρθρο 107 § 3, στοιχείο βʹ, ΣΛΕΕ)
(βλ. σκέψεις 53-60)
4.      Ενισχύσεις χορηγούμενες από τα κράτη – Απαγόρευση – Παρεκκλίσεις – Ενισχύσεις δυνάμενες να χαρακτηρισθούν συμβατές με την εσωτερική αγορά – Εκτίμηση βάσει του άρθρου 107, παράγραφος 3, στοιχείο βʹ, ΣΛΕΕ – Κριτήρια – Στάθμιση των ευεργετικών αποτελεσμάτων της ενίσχυσης με τα αρνητικά αποτελέσματά της επί των όρων των εμπορικών συναλλαγών και επί της διατήρησης ανόθευτου ανταγωνισμού – Μη απαραίτητο κριτήριο
(Άρθρο 107 § 3, στοιχείο βʹ, ΣΛΕΕ)
(βλ. σκέψεις 65-68)
5.      Ενισχύσεις χορηγούμενες από τα κράτη – Απόφαση της Επιτροπής περί μη προβολής αντιρρήσεων όσον αφορά καθεστώς ενισχύσεων – Υποχρέωση αιτιολόγησης – Περιεχόμενο – Συνεκτίμηση του πλαισίου και του συνόλου των κανόνων δικαίου που διέπουν το ζήτημα
(Άρθρα 107 § 3, στοιχείο βʹ, και 296 ΣΛΕΕ)
(βλ. σκέψεις 75-83)
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η Bastion Holding BV και οι λοιπές προσφεύγουσες των οποίων τα ονόματα παρατίθενται στο παράρτημα φέρουν τα δικαστικά έξοδά τους καθώς και τα έξοδα στα οποία υποβλήθηκε η Ευρωπαϊκή Επιτροπή.
3)
Το Βασίλειο των Κάτω Χωρών φέρει τα δικαστικά έξοδά του.
1ΕΕ C 278 της 12.7.2021.